Hyvät TV7 katsojat.
Uskon, että monet teistä ovat hyvin hämmentyneitä siitä, -
missä ajassa elämme. Mikään ei ole niin kuin ennen.
Miksi kristilliset arvot halutaan polkea maahan?
Mistä tuo pahuus saa voimansa?
Jotta ymmärtäisimme, miksi maailma on tällainen kun se nyt on, -
on hyvä katsoa, mitä Raamattu asioista sanoo.
Tähän löytyykin valaistusta jo Raamatun alkulehdiltä.
Kolmiyhteinen Jumala loi sanallaan kaiken, mitä on, -
sillä aluksi maa oli autio ja tyhjä. Jumala loi Adamin maan tomusta -
ja puhalsi hänen sieraimiinsa henkensä, ja hänestä tuli elävä sielu.
Sitten Jumala istutti Edenin paratiisin, -
jonne hän asetti ihmisen, jonka oli luonut.
Ihmisen ei kuitenkaan ollut hyvä olla yksin, -
ja niinpä Jumala loi Adamille oivallisen avun.
Ensimmäisessä Mooseksen kirjassa lukee näin: -
”Herra Jumala rakensi vaimon siitä kylkiluusta, -
jonka hän oli ottanut miehestä, ja toi hänet miehen luo. - -
Sen tähden mies luopukoon isästänsä ja äidistänsä ja liittyköön vaimoonsa, -
ja he tulevat yhdeksi lihaksi. Ja he olivat molemmat, -
mies ja hänen vaimonsa, alasti eivätkä hävenneet toisiansa.”
Tämä johtui siitä, että Jumalan kirkkaus piti paratiisin -
synnittömänä ja pyhänä paikkana.
Tekstikappaleessa on tälle ajalle selvä viesti, -
että avioliitto on miehen ja naisen välillä.
Jumalan kirkkaus oli hyvin ainutlaatuista, -
sellaista mitä maailmassa ei ole.
Eläimet ja ihmiset elivät paratiisissa sovussa.
Tuo käsite, Jumalan kirkkaus, pitääkin sisällään -
monia taivaallisia ominaisuuksia, kuten pyhyyden, rakkauden, -
kunnian, voiman ja viisauden.
Tämän taivaallisen harmonian rikkoi järkyttävällä tavalla -
Adamin ja Eevan lankeaminen syntiin -
käärmeen eli Luciferin houkuttelemana.
Herra Jumala oli ehdottomasti kieltänyt syömästä hedelmiä tietystä, -
paratiisin keskellä sijaitsevasta puusta sanoen: -
”Älkää syökö siitä, älkääkä koskeko siihen, ettette kuolisi”.
Syötyään kielletyn puun hedelmän kaksikon silmät aukenivat -
ja he huomasivat olevansa alasti.
He sitoivat yhteen viikunapuun lehtiä ja tekivät itselleen vyöverhot.
Lankeamisen tähden Jumala karkotti heidät Edenin paratiisista -
viljelemään maata, josta Adam oli itse otettu.
On merkillepantavaa, että synti avasi heille ensimmäiseksi häpeän, -
jolloin luonnollinen alastomuus ja seksuaalisuus vääristyivät.
Nuo ovat olleetkin sitten yksi suuri syntialue -
syntiinlankeemuksen jälkeen koko tähänastisessa maailman historiassa.
Kun ihminen karkotettiin paratiisista, hän menetti Jumalan kirkkauden -
ja kaiken siihen sisältyvän.
Niinpä Raamatussa sanotaankin, että kaikki ovat syntiä tehneet -
ja ovat Jumalan kirkkautta vailla (Room. 3:23).
Tämä kirkkauden puute on ollut ihmisen ongelma -
paratiisista karkottamisen jälkeen ja on sitä edelleen.
Syntiinlankeemuksen seurauksena kaikkinainen turmelus alkoi lisääntyä.
Lopulta tapahtui niin, että Jumalan pojat alkoivat ottaa -
ihmisten tyttäriä vaimoikseen, jolloin Jumalan mitta tuli täyteen.
Hän sanoi: ”Minun henkeni ei ole vallitseva ihmisessä iankaikkisesti, -
koska hän on liha. Niin olkoon hänen aikansa sata kaksikymmentä vuotta. -
Kun Herra näki, että ihmisen pahuus oli suuri maan päällä -
ja että kaikki heidän sydämensä aivoitukset ja ajatukset -
olivat kaiken aikaa ainoastaan pahat, niin Herra katui tehneensä -
ihmiset maan päälle ja Hän tuli murheelliseksi sydämessänsä.”
Mikä sai tämän hirvittävän pahuuden syntymään?
Kun ihminen karkotettiin Edenin paratiisista, -
ihminen oli suojaton ja orpo.
Taivaasta maan päälle heitetty Lucifer, maailman ruhtinas, -
sai valtaherruuden maan päällä.
On huomioitava, että langenneella enkeliruhtinaalla oli ja on edelleen -
taivaallisen alkuperänsä tähden viisautta ja valtaa -
maan päällä vaeltaviin ihmisiin. Ihminen ei omassa voimassaan -
voi koskaan vastustaa ja vapautua synnistä eikä perkeleen juonista, -
ja niinpä Jumala päätti hukuttaa vedenpaisumuksella -
koko ihmiskunnan.
Tilanne olisi sama tänäkin päivänä, -
ellei Jeesus olisi ristillä voittanut saatanan valtaa.
Mutta Jumalan pohjaton rakkaus luomaansa ihmistä kohtaan -
esti Häntä hukuttamasta aivan jokaista.
Nooa perheineen sai armon Herran silmien edessä.
Nooasta sanotaan, että hän oli hurskas ja nuhteeton mies -
ja vaelsi Jumalan yhteydessä.
Nooa rakensi arkin ja toimi kaikessa Jumalan antamien ohjeiden mukaan.
Hän sai arkin sata vuotta kestäneen rakentamisen aikana -
runsaasti pilkkaa ja halveksuntaa osakseen, -
mutta hän tunsi toimeksiantajansa, ja hänellä oli jatkuva yhteys Jumalaan.
Samanlaista pilkkaa on tänäkin päivänä, jopa suoranaista vainoa.
Noin 230 miljoonaa kristittyä kokee vainoa uskonsa tähden.
Vedenpaisumuksessa kuoli kaikki elollinen ja pelastui ainoastaan -
Nooan perhe ja kaikki mitä arkissa oli.
Vedenpaisumuksen päätyttyä Nooa rakensi uhrialttarin Herralle.
Herra tunsi alttarin suloisen tuoksun ja sanoi sydämessään: -
”En minä koskaan enää kiroa maata ihmisen tähden; -
sillä ihmisen sydämen aivoitukset ovat pahat nuoruudesta saakka.
Enkä minä koskaan tuhoa enää kaikkea, mikä elää, -
niin kuin nyt olen tehnyt.”
Tämän jakeen jälkeen on Raamatussa mielenkiintoinen lause, -
joka ei liity millään tavalla edellä olevaan kerrontaan.
”Niin kauan kuin maa pysyy, ei lakkaa kylväminen eikä leikkaaminen,-
ei vilu eikä helle, ei kesä eikä talvi, ei päivä eikä yö.” (1. Moos. 6-7)
Ei synti poistunut Nooan jälkeenkään.
Maailman ruhtinas yhdessä langenneiden enkelien kanssa -
tietää kyllä oman kohtalonsa olevan tulisessa järvessä.
Ja siksi paholaisen tavoite on viedä mahdollisimman paljon ihmisiä -
iankaikkiseen eroon Jumalasta eli helvetin syvyyksiin.
Mutta Jumala rakkaudessaan oli jo ennen ihmisen luomista -
valmistanut pelastussuunnitelman. Hän valitsi itselleen oman kansansa -
Israelin, jossa tuo pelastussuunnitelma toteutui.
On merkille pantavaa, että koko Vanha testamentti kertoo Messiaasta,
joka sovittaa syntiinlankeemuksen seurauksena tulleen -
karkoituksen paratiisista.
Jeesuksen tulo maailmaan toteutti Vanhan testamentin lupaukset.
Jumala tahtoi mahdollistaa ihmisille vapautumisen synnin kahleista.
Vanhan testamentin profeetat kertoivat tästä tulevasta Messiaasta -
ja että Hän on Vapahtaja.
Tämä kaikki tuli todeksi Jumalan Pojassa Jeesuksessa Kristuksessa -
noin 2000 vuotta sitten.
Jeesuksen syntymä, elämä ja kuolema -
kuvataan evankeliumeissa hyvin tarkasti.
Jeesus Nasaretilainen tuli Isä Jumalan tahdosta maailmaan -
toteuttamaan Isän suunnitelman ja omasta tahdostaan -
antoi itsensä synnittömänä ristillä surmattavaksi.
Tämä Jeesus Kristus otti päälleen koko maailman kaikki synnit.
Jeesus Kristus vuodatti ristillä verensä -
meidän kaikkien ihmisten syntien tähden, -
niin menneet kuin tulevatkin synnit.
Loppusanoina Jeesus lausui ristillä ”Se on täytetty”.
Ja Hän antoi henkensä Isä Jumalan käsiin.
Syntiinlankeemus oli järkyttävä tapahtuma, jonka seurauksena -
edessä näytti olevan vain kadotustuomio meille kaikille.
Ristin sanoma, Kristuksen kuolema ja ylösnousemus, -
palautti ihmisille mahdollisuuden päästä samaan asemaan, -
kuin mikä oli paratiisissa ennen syntiinlankeemusta.
Raamatusta luemme, että Jumala luodessaan ihmisen -
antoi hänelle vapaan tahdon.
Ihmisen täytyy tahtoa tarttua tuohon Jumalan pelastukseen.
Ihmisen täytyy valita, kummalle hän luovuttaa itsensä: -
Kaikkivaltiaalle Jumalalle vai saatanalle.
Sieluista siis taistellaan. Jos ihminen tahtoo päästä Jumalan taivaaseen, -
hänen täytyy antaa elämänsä Jeesukselle kokonaan.
Hänen täytyy syntyä uudesti ylhäältä -
ja antaa elämänsä koko herruus Jeesukselle.
Kuten jo aikaisemmin sanoin, sielunvihollinen, -
kaikkien juonien mestari, pyrkii kaikilla houkutuksillaan eksyttämään, -
ettemme seuraisi Jeesusta ja tulisi pelastetuiksi.
Mutta ennen kun Jeesus nousi Taivaaseen, hän sanoi -
opetuslapsilleen, että Hän lähettää Isän luota meille Puolustajan.
Johanneksen evankeliumissa Hän sanoo: ”Mutta Puolustaja Pyhä Henki,-
jonka Isä on lähettävä minun nimessäni, opettaa teille kaikki -
ja muistuttaa teitä kaikesta, minkä minä olen teille sanonut” (Joh 14:26).
Pyhä Henki, Jumalan kolmas persoona, on todellinen opas -
meidän vaelluksessamme täällä pimeässä maailmassa.
Jeesus puhuukin paljon Pyhästä Hengestä:
”Vaan kun Hän tulee, Totuuden Henki, johdattaa Hän teidät -
kaikkeen totuuteen. Sillä se, mitä Hän puhuu, -
ei ole Hänestä itsestään, vaan minkä Hän kuulee, sen Hän puhuu, -
ja tulevaiset Hän teille julistaa.”
Vielä Jeesus sanoo Pyhästä Hengestä näin: ”Ja kun Hän tulee, -
niin Hän näyttää maailmalle todeksi synnin, vanhurskauden ja tuomion: -
Synnin, koska he eivät usko minuun, -
vanhurskauden, koska minä menen Isän tykö, ettekä te enää minua näe, -
ja tuomion, koska tämän maailman ruhtinas on jo tuomittu.”
Miten nykypäivän maailmassa on otettu vastaan ristin pelastussanoma?
En voi olla siteeraamatta Paavalia, -
jonka sanat niin osuvasti sopivat tähän aikaan: (Fil 3:18)
”Sillä niin monet, joista usein sen teille olen sanonut, -
ja nyt aivan itkien sanon, vaeltavat Kristuksen ristin vihollisina.
Heidän loppunsa on kadotus, vatsa on heidän jumalansa, -
heidän kunnianaan on heidän häpeänsä, -
ja maallisiin on heidän mielensä.”
Meille Jeesuksen seuraajille Paavali sanoo näin: -
”Mutta meillä on yhdyskuntamme taivaissa, ja sieltä me myös -
odotamme Herraa Jeesusta Kristusta Vapahtajaksi” (Fil. 3:20).
Monet merkit osoittavat, että elämme nyt lopun ajassa.
Eikö elämämme muistuta edellä kuvaamaani aikaa Nooan päivinä?
Syntielämä hallitsi eikä ollut enää minkäänlaista Jumalan pelkoa.
Ihminen on päättänyt ottaa Jumalan paikan ja keskitetyn hallintavallan.
Konkreettinen esimerkki meneillään olevasta -
keskitetystä valtapyrkimyksestä on globalisaatio.
Sen tavoitteena on maailmanlaajuinen yksi hallinto ja yksi uskonto.
Seuraavassa konkreettinen suunnitelma -
maailmanlaajuisesta yhteisestä uskonnosta: -
Paavi Franciscus I:n perustama -
katolisen kirkon ja islaminuskonnon välinen neuvosto -
ilmoittaa uuden Chrislam-aatteen päämajan avaamisesta vuonna 2022.
Allekirjoitetun sopimuksen mukaan päämajassa toimisivat -
sekä moskeija että katolinen kirkko.
Vierailullaan Egyptissä viime helmikuussa -
paavi allekirjoitti sopimuksen yhdessä Kairon Al Azharin yliopiston -
suur-imaamin, tohtori Ahmed el-Tayebibin kanssa.
Sopimuksessa vaadittiin uskonnollista suvaitsevaisuutta ja keskustelua.
Suvaitsevaisuus-ilmaisuhan tuli tutuksi myös Suomessa -
viimeistään vuonna 2017, kun uusi avioliittolaki säädettiin.
Paavin allekirjoittaman sopimuksen mukaan Abrahamin Veljeskunnan -
tilakompleksiin tullaan rakentamaan ensin kirkko ja moskeija -
ja myöhemmin synagoga.
Tiloja voidaan lisätä muidenkin uskontojen tarpeita varten.
Samantapainen megaluokan suunni- telma on poistaa kansallisvaltiot -
ja tavoitella maailmanlaajuista keskitettyä hallintoa.
Mutta vaikka tämä kehitys tuntuu meistä kristityistä pelottavalta, -
tiedämme, että maailman lopullinen ja varma päätösvalta on -
kaiken Luojalla eli Jeesuksella Kristuksella.
Hänellä on kaikki valta taivaassa ja maan päällä.
On merkittävää havaita, että niissä maissa, joissa on eniten vainoa, -
ihmisiä tulee eniten uskoon. Näin esimerkiksi Lähi-idässä, -
esimerkkinä Iran. Jumala toimii salatulla tavalla.
Raamatussa on lupauksia Hengen vuodatuksesta ja -
voimallisesta herätyksestä lopun aikana. Eräs tällainen profetia on, -
että Jumala laskee henkeänsä Pohjolan ylle, -
sillä Pohjoismailla on ainoina maailmassa valtion lipussa risti.
On tulossa voimallinen herätys, joka kulkee Pohjolasta Eurooppaan -
ja aina Jerusalemiin saakka.
Me kristityt tiedämme, että Raamatussa puhutun -
seurakuntamorsiamen on puhdistauduttava ja saatava -
puhdas rypytön vaate.
Se merkitsee kristityiltä parannuksen tekoa syntielämästä, ja meidän tulee -
ankkuroida oma elämämme Jumalan Sanan mukaiseksi.
Jumalalle ei ole mieleen jumalattoman kuolema.
Hän vetää meitä hyvyydellään puoleensa.
Hän on maksanut kalliin hinnan kuolemalla meidän jokaisen puolesta.
Raamatussa on noin 3 000 viittausta sanoihin ”onni” ja ”autuus”.
Esimerkiksi: ”minun onneni on olla lähellä Herraa” -
tai ”autuas se, jonka turvana Herra on”.
Yhdysvalloissa tehdyn onnellisuustutkimuksen mukaan -
kaksi kolmasosaa haastatelluista oli ilmoittanut -
elämänsä olevan yleisesti ottaen apeaa.
Onkin osoitettavissa, että mitä enem- män luopumus Jumalasta lisääntyy, -
sitä enemmän sen kielteiset vaikutukset näkyvät mielen alueella.
Jumalattomalla ei ole rauhaa.
Mitä meidän kristittyjen nyt Suomessa tulisi tehdä?
Ensiksikin meidän kristittyjen tulisi yhdistää rintamalinjamme -
yhteistä vihollista, maailman ruhtinasta vastaan.
Meidän tulee ottaa aseeksemme Jumalan Sana, -
joka on Jeesus Kristus.
Jeesus voitti kuolemallaan Golgatan ristillä saatanan vallan.
Vain seuraamalla Jeesusta Pyhän Hengen johdattamana -
me voimme saavuttaa uskon päämäärän eli välttää kadotuksen -
ja päästä iankaikkiseen iloon Jumalan taivaassa.
Henkilökohtainen usko Jeesukseen on ainut tie pelastua kadotuksesta.
Uskonnollisuus eli nimikristillisyys ei pelasta ihmistä, -
vain elävä, henkilökohtainen usko Herraan Jeesukseen Kristukseen.
Mieleeni tulee joitakin käytännön toimenpiteitä meille kristityille.
Meidän tulee tutustua enemmän Raamatun Sanaan.
Meidän tulee lopettaa keskinäinen kinastelu ja siunata toinen toistamme,-
jotta olisimme yhtä, kuten Raamattu kehottaa.
Kerrotaan, että apostoli Johannes, kun hänet vanhoilla päivillään -
kannettiin kantotuolissa seurakuntaansa, -
vastasi aina samalla tavalla, kun häntä pyydettiin sanomaan -
evästys Jumalalta kyseiselle kokoukselle.
Hän sanoi: ”lapsukaiset, rakastakaa toisianne”.
Kun hän sanoi sen toistuvasti, seurakunnassa kysyttiin, -
miksi hän sanoo saman asian joka kerta.
Hän vastasi, että se on Jeesuksen antama käsky.
Avaimia voittoisaan taisteluumme sielunvihollista vastaan ovat -
Sanassa ja Hengessä aktivoituvat seurakunnat, -
joilla on aseenaan hellittämätön rukous.
Seurakuntien keskeinen tavoite on kertoa evankeliumi, -
jos mahdollista, kaikille ihmisille. Tämä kaikki tapahtukoon -
veljessovussa ja Pyhän Hengen johdatuksessa.
Evankeliumissa on Jumalan voima, -
mutta evankeliumin viemisessä tarvitsemme Jumalalta viisautta.
On osattava käyttää kaikkia mahdollisia työmuotoja.
Sähköinen media on kustannus- tehokas tapa tavoittaa ihmisiä.
Minä olen kiitollinen Jumalalle, että jo 16 vuotta olemme TV7:n kautta -
saaneet ympäri vuorokauden lähettää kristillisiä ohjelmia.
Olen kiitollinen, että te TV7 katsojat olette kulkeneet meidän rinnallamme -
niin rukouksin kuin lahjoittamalla varoistannekin.
Olkaamme lujia ja rohkeita.
Valvokaamme omaa tilaamme, sillä Jeesus tulee pian.
Toivotan teille, rakkaat katsojat, Jumalan runsasta siunausta -
ja Hänen hyvää huolenpitoansa alkaneena vuonna 2020.
Tekstitys: A. Eskola